বগুড়া সংবাদ ডটকম (ধুনট প্রতিনিধি ইমরান হোসেন ইমন) : বগুড়ার ধুনটে যথাযথ মর্যাদায় শহীদ দিবস ও আন্তর্জাতিক মাতৃভাষা দিবস উদযাপিত হয়েছে। দিবসটি পালন উপলক্ষে বুধবার রাত ১২টা ১ মিনিটে ধুনট কেন্দ্রীয় শহীদ মিনারে পুষ্পমাল্য অর্পন করে উপজেলা প্রশাসন, উপজেলা আওয়ামীলীগ ও পৌর বিএনপি সহ বিভিন্ন রাজনৈতিক, সামাজিক ও সাংস্কৃতিক সংগঠন। সকাল ১০টায় শিশু কিশোরদের প্রভাতফেরী, ভাষা শহীদদের স্মরনে আলোচনা সভা, রচনা ও চিত্রাংকন প্রতিযোগিতা এবং বিভিন্ন মসজিদে দোয়া ও মন্দিরে বিশেষ প্রার্থনা করা হয়। উপজেলা নির্বাহী কর্মকর্তা রাজিয়া সুলতানার সভাপতিত্বে কর্মসূচিতে অংশ নেন বগুড়া-৫ আসনের জাতীয় সংসদ সদস্য বীর মুক্তিযোদ্ধা আলহাজ্ব হাবিবর রহমান, ধুনট পৌর মেয়র এজিএম বাদশাহ্, উপজেলা আওয়ামীলীগের সাধারন সম্পাদক আব্দুল হাই খোকন, সহ-সভাপতি গোলাম সোবাহান, প্রকৌশলী আসিফ ইকবাল সনি, উপজেলা মাধ্যমিক শিক্ষা অফিসার এসএম জিন্নাহ্, উপজেলা প্রাথমিক শিক্ষা অফিসার কামরুল হাসান, উপজেলা আওয়ামীলীগের যুগ্ন সাধারন সম্পাদক মহসীন আলম, সাংগঠনিক সম্পাদক শরিফুল ইসলাম খান, উপজেলা যুবলীগের সভাপতি ভিপি শেখ মতিউর রহমান, উপজেলা ছাত্রলীগের সাবেক সভাপতি ইকবাল হোসেন রিপন সহ দলীয় নেতৃবৃন্দ।